Дора Габе
Блазе му

chitanka.info

Шаро, Шаро, ах блазе му,

че такава дреха има:

нито шита, ни кроена,

и за лято, и за зима!

Нито трябва да я четка,

нито да я чисти с кърпа —

цял ден с нея се търкаля

и я скубе, и я дърпа.

Най му е блазе, задето

ни облича, ни съблича,

затова и грижи няма,

само скача, само тича!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.